આ ધુમાડાથી સૌથી વધુ અસરગ્રસ્ત બીમાર લોકો થાય છે. આ સિવાય બાળકો અને વૃદ્ધોને પણ ખૂબ જલદી અસર થાં છે. જેમનું શ્વસનતંત્ર સેન્સિટિવ હોય એટલે કે જેમને શ્વાસ સંબંધી કોઈ તકલીફ હોય, અસ્થમા કે ઍલર્જીની તકલીફ હોય, ઘ્બ્ભ્D (ક્રોનિક ઑબ્સ્ટ્રક્ટિવ પલ્મનરી ડિસીઝ) હોય તેમનો ઍર-વે આમ પણ નાનો જ હોય છે. એટલે તેમને આ ધુમાડાની ખૂબ જલદી અસર થતી હોય છે. આ વિશે વાત કરતાં અસ્થમા-ઍલર્જી‍ સ્પેશ્યલિસ્ટ, ઇમ્યુનોલૉજિસ્ટ ડૉ. સિતેશ રૉય કહે છે, ‘શ્વાસની તકલીફ આમ તો કોઈ પણને થઈ શકે છે; પરંતુ મોટા ભાગે અસ્થમાના દરદીઓને અને જે લોકો વધુ સ્મોક કરે છે એ સ્મોકર્સને તો થાય જ છે, કારણ કે અસ્થમાના દરદીઓમાં શ્વસનનો આખો માર્ગ હાઇપરસેન્સિટિવ હોય છે. થોડો પણ પ્રૉબ્લેમ તેમને તરત જ અસર કરે છે. સ્મોકર્સની વાત કરીએ તો એ લોકોના શ્વસનમાર્ગમાં પહેલેથી જ સોજો હોય છે એટલે થોડો પણ આ ઝેરી ધુમાડો તેમના શ્વાસમાં જાય કે એ લોકો તરત જ બ્રેથલેસ થઈ શકે છે એટલે કે તેમને શ્વાસમાં તકલીફ થઈ શકે છે, છાતી એકદમ ભીંસાતી હોય અને અસ્થમાના અટૅક જેવું પણ આવી શકે છે. દિવાળીમાં બ્રૉન્કાઇટિસ અને અસ્થમાની તકલીફમાં મહkવપૂર્ણ વધારો જોવા મળે છે. આ સિવાય નાનાં બાળકોનો ઍર-વે આમ પણ ખૂબ નાનો હોય છે અને સંવેદનશીલ પણ હોય છે. તેમને આ પ્રકારની અસર ખૂબ જલદી થઈ જાય છે.’